Nolikuma 2.pielikums

**Zemsliekšņa iepirkuma**

**“****Koku un zaru zāģēšanas pakalpojumi”**

**ID Nr. SIA”JNĪP”- 2023-33**

**TEHNISKĀ SPECIFIKĀCIJA**

1. **Koku un zaru zāģēšanas pakalpojumu** paredzēts veiktdaudzdzīvokļu dzīvojamo māju vajadzībām, kuras pamatojoties uz pārvaldīšanas līguma pārvalda SIA “Jelgavas nekustamā īpašuma pārvalde” (turpmāk – Pasūtītājs), kā arī Pasūtītāja valdījumā esošo īpašumu vajadzībām un pakalpojums ietver bīstamo, pēc vētras (stipra vēja) vai arī kādu citu nelabvēlīgu laika apstākļu rezultātā bojāto, nolauzto vai izgāzto, sauso un nevēlamo koku un zaru izzāģēšanu (turpmāk – Pakalpojums), saskaņā ar Tehniskajām specifikācijām un atbilstoši attiecināmo normatīvo aktu prasībām.
2. **Pakalpojuma pasūtīšanas un pieņemšanas kārtība:**
   1. **Pakalpojuma pieteikšana:**
      1. Pakalpojuma pieteikšanu katra objekta vajadzībām (*Tehniskās specifikācijas 1.pielikums*), turpmāk – pieteikums, veic Pasūtītāja speciālists, nosūtot e-pastu vai informējot telefoniski (šādā gadījumā ne vēlāk kā līdz nākamās darba dienas plkst.12.00 tiek nosūtīts pieteikums arī e-pastā) Izpildītāja norādīto kontaktpersonu vismaz 2 (divas) dienas pirms Pakalpojuma uzsākšanas.
      2. Pakalpojuma pieteikumā norāda objekta adresi, veicamo pakalpojumu un izpildes termiņu. Vajadzības gadījumā, ja pirms Pakalpojuma uzsākšanas jāapseko konkrēto Pakalpojuma izpildes vietu dabā un jāprecizē Pakalpojuma apjomus, tad Pasūtītājs to norāda pieteikumā – nosakot konkrētu dienu un laiku.
      3. Avārijas situācijas – pēc vētras (stipra vēja) vai arī kādu citu nelabvēlīgu apstākļu rezultātā, kad tiek bojāti, nolauzti vai izgāzti koki/zari, un tas apdraud iedzīvotāju vai apkārtējās vides drošību, Izpildītājam Pakalpojuma izpilde jāuzsāk ne vēlāk kā 2 (divu) stundu laikā pēc Pasūtītāja speciālista mutiska rīkojuma saņemšanas. Atsevišķos gadījumos (ja tas var traucēt satiksmi, apdraudēt iedzīvotāju drošību) tas varētu būt arī brīvdienās un svētku dienās. Šajā apakšpunktā minētos darba pasūtījumus Pasūtītāja speciālists noformē e-pastā līdz nākamās darba dienas plkst.12.00.
   2. **Pakalpojuma pieņemšana:**
      1. Izpildītājam pēc pieteikumā norādīto Pakalpojuma pabeigšanas ne vēlāk kā nākamajā darba dienā informē Pasūtītāja speciālistu (kurš pieteica Pakalpojumu) par izpildīto Pakalpojumu.
      2. Izpildītājam pēc Pasūtītāja pieprasījuma jānodrošina izpildītā Pakalpojuma pārbaude dabā, kontrolējot izpildītā Pakalpojuma apjomus un kvalitāti. Pakalpojuma pārbaudēs piedalās Izpildītāja atbildīgais speciālists un Pasūtītāja atbildīgais speciālists.
      3. Ja izpildītie Pakalpojumi neatbilst Tehniskajā specifikācijā un attiecināmajos normatīvajos aktos noteiktajām kvalitātes prasībām, tad Izpildītājs veic defektu labošanu par saviem līdzekļiem, saskaņā ar Pasūtītāja sastādīto defektu aktu.
      4. Pakalpojumu nepieņem, ja tas nav pabeigts vai ir atklātas neatbilstības Tehnisko specifikāciju prasībām. Gadījumos, kad Pasūtītājs vai Izpildītājs nepiekrīt norādījumiem par Pakalpojuma izpildes kvalitāti, tad tie ir tiesīgi pieaicināt neatkarīgu ekspertu, kura slēdziens ir saistošs pusēm. Ekspertīzes izmaksas sedz tā Puse, kuras viedoklis ir atzīts par nepamatotu.
      5. Par kvalitatīvi izpildītu Pakalpojumu Pasūtītāja un Izpildītāja atbildīgie speciālisti paraksta pieņemšanas-nodošanas aktu (*Tehniskās specifikācijas 2.pielikums*), vajadzības gadījumā pieaicinot daudzdzīvokļu dzīvojamās mājas kontaktpersonu/pārstāvi.
      6. Pakalpojuma izpildi kontrolē Pasūtītāja speciālists, kurš pieteicis konkrēto Pakalpojumu.
3. **Pakalpojuma veidi un prasības**
   1. Ja pieteikumā norādīts, tad pirms Pakalpojuma izpildes uzsākšanas, Pasūtītāja atbildīgais speciālists kopā ar Izpildītāja speciālistu, vajadzības gadījumā pieaicinot daudzdzīvokļu dzīvojamās mājas kontaktpersonu/pārstāvi, apseko Pieteikumā norādīto vietu dabā, lai precizētu Pakalpojuma izpildes specifiku. Ja Izpildītājs, konstatē, ka Pakalpojuma izpildes vietu nav iespējams norobežot, tā lai Pakalpojuma izpilde būtu droša apkārtējai videi, sabiedrībai un infrastruktūrai, tad puses vienojas par īpašajiem Pakalpojuma izpildes nosacījumiem.
   2. Izpildītājs Pakalpojumu veic ar saviem mehānismiem, transportu, aprīkojumu un citiem resursiem, kas nepieciešami kvalitatīvai Pakalpojuma izpildei.
   3. **Vispārīgās prasības bīstamo un nevēlamo koku izzāģēšanai:**
      1. pirms Pakalpojuma uzsākšanas darba zona jānorobežo, saskaņā ar normatīvajiem aktiem. Izpildītājam jāizvērtē darba zonas nepieciešamais rādiuss koka apkārtnē, atbilstoši veicamajam Pakalpojumam un vietai. Ja Pakalpojums notiek tuvu brauktuvei vai darba zona aizņem daļu no tās, kā arī, ja tiek ierobežota gājēju pārvietošanās, jānodrošina darba vietas aprīkošana, ievērojot Ministru kabineta 2001.gada 2.oktobra noteikumus Nr.421 „Noteikumi par darba vietu aprīkošanu uz ceļiem”, jāuzstāda satiksmi regulējošas ceļa zīmes un nepieciešamības gadījumā jāizstrādā un ar Pasūtītāju jāsaskaņo darba vietas aprīkošanas shēma;
      2. teritorijās, kur nav iespējams izmantot pacēlājus un citu lielgabarīta tehniku, Pakalpojuma veikšanai augstumā, jānodrošina speciālists – arborists (kokkopis);
      3. Pakalpojuma izpildes rezultātā radītie atkritumu ir jāsavāc un izpildes teritorija ir jāsakārto, ciršanas atliekas (zari, mizas, skaidas, nederīgā/satrupējusī koksne) jāsavāc un jāaiztransportē līdz katras dienas beigām..
   4. **Vispārīgās prasības koku zaru izzāģēšanai:**
      1. zaru izzāģēšana līdz 5 m augstumam – paredzēta vietās, kur augošo koku zari apgrūtina gājēju pārvietošanos vai arī ierobežo satiksmes pārredzamību. Darba procesā tiek nozāģēti traucējošie zari. Līdz katras darba dienas beigām darba zona tiek satīrīta – savāktas un utilizētas ciršanas atliekas;
      2. zaru izzāģēšana, pielietojot arborista aprīkojumu – tiek izzāģēti sausie, slimie, aizlauztie, bīstamie (trupējušie, ieplīsušie) zari. Darba procesā piedalās vismaz 1 arborists (kokkopis), izmantojot specializēto arborista aprīkojumu. Nozāģētie zari un resnākie zaru nogriežņi uz zemes tiek nolaisti ar virvju – trīšu sistēmu. Līdz katras darba dienas beigām darba zona tiek satīrīta – savāktas un utilizētas ciršanas atliekas.
      3. zaru izzāģēšana, pielietojot pacēlāju – paredzēta vietās, kur zari traucē apgaismes laternām, sniedzas pār brauktuvi un māju jumtiem. Zem pacēlāja atbalsta kājām obligāti jānovieto koka paliktņi, lai nebojātu ietves, brauktuves vai laukuma segumu. Norobežotajā darba zonā tiek nozāģēti traucējošie zari. Līdz katras darba dienas beigām darba zona tiek satīrīta – savāktas un utilizētas ciršanas atliekas;
      4. zaru zāģēšana avārijas situācijā – avārijas situācijas novēršanas darbi, ja tie ir jāveic ārpus normālā darba laika (brīvdienās vai likumā noteiktajās svētku dienās, vai ārpus darba laika no plkst. 18.00 līdz plkst. 8.00).
      5. Koku zaru izzāģēšanas darba procesa vienas stundas izmaksas ietver (atkarībā no pielietojamā zāģēšanas veida):
         1. nodarbinātie speciālisti – zaru zāģētājs, arboristi, palīgstrādnieks, automašīnas vadītājs, hidropacēlāja vadītājs;
         2. pielietojamie mehānismi – motorzāģis, rokas zāģis, kravas automašīna, hidropacēlājs u.c.;
         3. resursi – degviela un citi resursi, kas nepieciešami kvalitatīvai Pakalpojuma izpildei;
         4. darba procesā radīto ciršanas atlieku utilizāciju un ar to saistītās izmaksas.
   5. **Vispārīgas prasības koku celmu frēzēšanai:** 
      1. Izpildītājs pakalpojumu veic ar saviem mehānismiem, degvielu, kā arī nodrošina citus resursus, kas nepieciešami kvalitatīvai pakalpojuma izpildei;
      2. celmu frēzēšana jāveic ne seklāk par 25 cm, skaitot no zemes virsmas;
      3. pirms frēzēšanas uzsākšanas celma apkārtnei, jābūt norobežotai, lai darba procesā neciestu cilvēki un transporta līdzekļi;
      4. beidzot celma frēzēšanu, visas frēzēšanas atliekas tiek savāktas un utilizētas;
      5. izfrēzētā celma bedre tiek piebērta ar melnzemi, bedres pildījums tiek noblietēts un iesēts zāliens.

Sagatavots 21.09.2023.

*Tehniskās specifikācijas*

*1.pielikums*

**Pieteikums**

*2023. gada \_\_\_.\_\_\_\_\_\_\_\_\_\_ līguma “Koku un zaru zāģēšanas pakalpojumi” (turpmāk – Līgums) ietvaros*

Pieteikums sagatavots un nosūtīts Izpildītājam \_\_\_\_.\_\_\_\_\_.202\_\_.

1. Pakalpojuma nosaukums: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**.
2. Daudzdzīvokļu dzīvojamās mājas/objekta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. Pakalpojuma izpildes termiņš: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**.
4. Pakalpojums jāveic ievērojot Līgumā un tā pielikumos (tajā skaitā Tehniskā specifikācija) noteiktās prasības.
5. Pakalpojuma izpildes vietas apskate dabā (*datums, laiks*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ja nepieciešams pirms pakalpojuma izpildes uzsākšanas Pasūtītāja atbildīgais speciālists kopā ar Izpildītāja speciālistu apseko pieteikumā norādīto vietu, lai precizētu Pakalpojuma izpildes specifiku.

*Pasūtītāja atbildīgais speciālists* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*tālrunis* \_\_\_\_\_\_\_\_\_\_\_\_\_\_\_\_\_\_\_

*e-pasts* \_\_\_\_\_\_\_\_\_\_\_\_\_\_\_\_\_\_\_\_

*Tehniskās specifikācijas*

*2.pielikums*

**PAKALPOJUMA PIEŅEMŠANAS UN NODOŠANAS AKTS**

*2023. gada \_\_\_.\_\_\_\_\_\_\_\_\_\_ līguma “Koku un zaru zāģēšanas pakalpojumi” (turpmāk – Līgums) ietvaros*

Jelgavā, 20\_\_\_.gada \_\_.\_\_\_\_\_\_\_\_\_\_

**SIA „Jelgavas nekustamā īpašuma pārvalde”**, reģistrācijas Nr.43603011548, turpmāk – Pasūtītājs, un

**\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. 43603063747**, turpmāk – Izpildītājs,

saskaņā ar 2023.gada \_\_\_\_\_\_\_\_\_\_\_\_\_ līgumu “Koku un zaru zāģēšanas pakalpojumi” (turpmāk – Līgums), parakstot šo aktu apliecina:

1. Izpildītājs, saskaņā ar Līgumu un \_\_\_.\_\_\_.202\_\_. pakalpojuma pieteikumu, ir veicis *veiktā pakalpojuma nosaukums* (turpmāk – Pakalpojums) daudzdzīvokļu dzīvojamās mājas *adrese* (turpmāk – Objekts), kopā \_\_\_\_\_\_\_\_\_\_\_\_\_ stundas/gabali.
2. Pasūtītāja un Izpildītāja atbildīgie speciālisti, pieaicinot mājas kontaktpersonu/pārstāvi, ir apsekojuši Objektu un pārliecinājušies par izpildītā Pakalpojuma kvalitāti un apjomu.
3. Saskaņā ar Līguma pielikumā “Pakalpojumu izcenojumu saraksts” noteiktajām Pakalpojuma vienības cenām, par Pakalpojuma izpildi Pasūtītājs samaksā Izpildītājam cenu \_\_\_ *euro* (*summa vārdiem*) un PVN 21% \_\_\_ *euro* (*summa vārdiem*), kas kopā ir \_\_\_ *euro* (*summa vārdiem*).
4. Akts sagatavots divos vienāda satura un tiesiskā spēka eksemplāros, pa vienam akta eksemplāram katrai Pusei.

|  |  |
| --- | --- |
| **Izpildītāja atbildīgais speciālists:** | **Pasūtītājs atbildīgais speciālists:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *(vārds, uzvārds, paraksts)* | *(vārds, uzvārds, paraksts)* |

Daudzdzīvokļu dzīvojamās mājas kontaktpersona/pārstāvis (*ja attiecināms*)

­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(vārds, uzvārds, paraksts)*